Iriao

Iriao (), վրացական ջազ խումբ։ Վրաստանի ներկայացուցիչը Լիսաբոնում կայացած Եվրատեսիլ 2018 երգի մրցույթում։

7 հոգանոց խումբը հիմնադրվել է 2013 թվականին Դավիթ Մալազոնիայի կողմից։ Համարվում է առաջին երաժշտական խումբը, որը միավորել է ջազը վրացական էթնիկ մեղեդիների հետ։ Մալազոնիան ապրում է Գերմանիայում, որտեղ երաժշտություն է գրում հեռուստատեսության, թատրոնի և այլ նախագծերի համար։

Միջազգային բեմում խումբն առաջին անգամ հայտնվել Է 2014 թվականին Մալայզիայում Բորնեո ջազի փառատոնում։

Նրանք ներկայացրել են Վրաստանը Եվրատեսիլ 2018 երգի մրցույթում Լիսաբոնում, մայիսի 10-ին կայացած երկրորդ կիսաեզրափակչում, որտեղ զբաղեցրել են 18-րդ (վերջին) հորիզոնականը և չեն անցել եզրափակիչ։ Այդ արդյունքը մրցույթում երկրի երկրորդ վատագույն արդյունքն է։

Խմբի կազմ 

 Դավիթ Մալազոնիա՝ ստեղնաշարային գործիքներ, կոմպոզիտոր,գործիքավորող
 Դավիթ Կավտարաձե՝ ժողովրդական գործիքներ
 Բիրձինա Մուրգուլիա՝ վոկալ
 Լևան Աբշիլավա՝ հարվածային գործիքներ
 Շալվա Գելեխվա՝ բաս կիթառ
 Գեորգի Աբաշիձե՝ վոկալ
 Միխայիլ Ջավախիշվիլի՝ վոկալ

Ծանոթագրություններ

Արտաքին հղումներ
 IRIAO Ethno-Jazz Band
2013 հիմնադրված երաժշտական խմբեր
Եվրատեսիլ երգի մրցույթի մասնակիցներ
Վրաստանը Եվրատեսիլ երգի մրցույթում